Annia Galano Jiménez

**Annia Galano Jiménez** (Habana, Kuba, 1967ko ekainaren 23a) zientzialaria, ikertzailea, Kontalaria, olerkaria eta margolaria da. Espezialista da kimika atmosferikoan, zinetika konputazionalean, karbono-nanohodietan eta estres oxidatiboan. Aldizkari zientifiko garrantzitsuetan aleratutako 200 artikulu baino gehiagorengatik aintzatetsi dute, eta Mexikoko 10 kimikari onenen artean nabarmendua izan da. Gainera, Editorial Aquitania siglo XXI  argitaletxearen sortu zuen.  

## Bizitza 
### Ikasketak 
1990. urtean Kimikako lizentziatura egin zuen Habanako Unibertsitatean (Kuba). 2000. urtean Zientzia Kimikoetan doktoretza lortu zuen Unibertsitate berean.

2008. urtetik C irakasle titularra da, UAM-Iztapalapako Kimika Saileko Kimika Analitikoaren arloan. Doktoretza ondoko ikasketak egitean, Mexikoko eta Italiako produktu natural tipikoetan dauden antioxidatzaileak aztertzeko eta karakterizatzeko metodologia konputazionalak garatu zituen Mexikoko Petrolioaren Institutu Mexikarrean. Ikertzaileen Sistema Nazionalean III. mailako ikertzaile nazionalaren izendapena du. Mexikoko Elkarte Kimikoaren Batzorde Exekutibo Nazionaleko kidea da.

### Ikerketa-ildoak 
Bere ikerketa-arloak kimika atmosferikoa, zinetika konputazionala, karbonozko nanohodiak eta estres oxidatiboa dira.  

Oxidazio-estresari buruzko zenbait artikulu egin zituen, eta ondorioztatu zuen estresa agertzen dela erradikal askeen hazkundearen eta/edo antioxidatzaileen murrizketaren ondorioz zeluletan desoreka dagoenean. Intsulina-hartzaileen erregulazioan ere eragiten du, beste prozesu batzuen artean.

## Ekoizpen zientifikoa 
Lizentziatura, Maistratza eta Doktoregoko ikasleak graduatu ditu aholkulari lanetan jardun du. 200 ikerketa-artikulu baino gehiago kaleratu ditu *Journal of the American Chemical Society, Chemistry – A European Journal, Chemical Communications, Journal of Physical Chemistry, Organic Letters, Physical Chemistry Chemical Physics (PCCP), Theoretacman of International Chistrawics* aldizkari zientifikoetan. Weizman sarietarako eta Young Scientist Award-erako ebaluazio-prozesuetan parte hartu du. 2017. urtetik 2018. urtera.*Journal of Pineal Research* aldizkariko editorea izan zen  Gero, *Journal of Mexican Chemical Society, Computational and Theoretical Chemistry eta Melatonin Research argitaletxeen batzordeetako kidea da, eta WATOC (World Association of Theoretical and Computational Chemists)* Batzordeko kide hautatua da.

Ikertzaile oso aipatua da, *Web of Science "Highly Cited Researcher in the field of Cross-Field - 2021*" dokumentuaren arabera.

Hona hemen bere argitalpen garrantzitsuenetako batzuk:

* *Chalcogen effects on the primary antioxidant activity of chrysin and quercetin*. (2020).
* *Antioxidants into Nopal (Opuntia ficus-dice), Important Inhibitors of Free Radicals’ Formation*. (2021)
* *Potentiating the Benefits of Melatonin through Chemical Functionalization: Possible Impact on Multifactorial Neurodegenerative Disorders*.(2021).
* *Melatonin as a natural ally against oxidative stress: a physicochemical examination* (2011).
* *A Computational Methodology for Accurate Predictions of Rate Constants in Solution: Application to the Assessment of Primary Antioxidant Activity* (2013)

## Erreferentziak 
## Kanpo estekak